kardosdrur/scandi-wiki huggingface dataset:
Notting Hill

Notting Hill er et område i bydelen Kensington and Chelsea. Notting Hill er beliggende tæt ved det nordvestlige hjørne af Hyde Park og er kendt for at være et kosmopolitisk område. Notting Hill Carnival løber af stablen her hvert år i august og har siden 1960'erne haft et caribisk tema. Karnevallet kendes fra filmen Notting Hill fra 1999 med Julia Roberts og Hugh Grant i hovedrollerne. Det er også i Notting Hill, at det populære gademarked Portobello Road Market afholdes.

Bydelen er kendt som et fashionabelt boheme-område med store victorianske huse, eksklusive butikker og dyre restauranter, men sådan har det ikke altid været. I årene efter 2. verdenskrig var Notting Hill præget af billige og dårlige lejligheder, og særligt bolighajen Peter Rachman blev kendt for sin virksomhed i området.

Områdets undergrundsstation er Notting Hill Gate som betjenes af Circle, District og Central Line.

Kensington and Chelsea
Rikke Skaarup

Rikke Green Skaarup (født 27. december 1986) er en tidligere dansk håndboldspiller. Hun var topscorer i 1. division for Gladsaxe HG, hvor hun spillede alle sine ungdomsår. Hun sluttede karrieren på Horsens HKs ligahold, da hun fik en korsbåndsskade og valgte skole og uddannelse frem for håndbolden.

Rikke Skaarup er datter af den tidligere landsholdsspiller og nuværende håndboldkommentator hos DR Sporten, Per Skaarup.

Håndboldspillere fra Danmark
Håndboldspillere fra Horsens HK
Regional Cooperation Agreement on Combating Piracy and Armed Robbery against Ships in Asia

Regional Cooperation Agreement on Combating Piracy and Armed Robbery against Ships in Asia (ReCAAP) er den første internationale aftale mellem regionale regeringer med det formål at øge transportsikkerheden for den regionale søfart. Aftalen trådte i kraft den 4. september 2006 og støttes af FN organisationen International Maritime Organization (IMO).

Aftalen udgør en rammeaftale for udformning af forpligtelser for medlemslandene med henblik på iværksættelse af initiativer, der kan medvirke til at begrænse og bekæmpe pirateri, sørøveri og væbnede overfald af skibe. Aftalen er funderet på tre fundamentale samarbejdskomponenter; informationsmæssigt samarbejde, kapacitetsopbygning og operationelt samarbejde.

Baggrunden for samarbejdet er begrundet i en uhensigtsmæssig forekomst af sørøvere og pirater i bl.a. Sydøstasien, først og fremmest koncentreret omkring Filippinerne og Det Sydkinesiske Hav samt Malaccastrædet mellem Sumatra (Indonesien) og Malayahalvøen (Singapore, Malaysia og Myanmar). Samtidig er det af stor betydning at finde løsninger på de problemer, som knytter sig til sikkerhed mod og bekæmpelse af sørøveri og piratvirksomhed i henholdsvis nationalt og internationalt farvand. Pirateri betegner overfald i internationalt farvand, mens sørøveri betegner overfald inden for nationalt territorialt farvand. Skibe kapres evt. i internationalt farvand, men føres herefter ind i nationalt territorialområde, og derfor er internationalt samarbejde nødvendigt, bl.a. for at udnytte kapacitet og ressourcer bedst muligt så pirateriet kan bekæmpes .

Iniativet til etablering af ReCAAP-aftalen blev taget i oktober 2001 af Japans daværende premierminister Junichiro Koizumi med det formål at forbedre sikkerheden for søfarten og mindske risikoen for pirateri og sørøveri gennem etablering af et internationalt regionalt samarbejde mellem 16 lande i regionen, nemlig de 10 ASEAN-lande (Brunei, Cambodia, Filippinerne, Indonesien, Laos, Malaysia, Myanmar, Singapore, Thailand og Vietnam) samt Bangladesh, Indien, Japan, Kina, Sri Lanka og Sydkorea. 

Efter tre års forhandlinger blev ReCAAP-aftalen forhandlet på plads i slutningen af 2004, hvorefter den trådte i kraft den 4. september 2006. 14 af de 16 lande ratificerede aftalen, mens Indonesien og Malaysia endnu ikke fuldt ud har tiltrådt aftalen, men de har dog erklæret sig villige til at ingå i det informationsmæssige samarbejde, der er grundlagt gennem etablering af ReCAAP Information Sharing Centre (ISC).

Noter og referencer

Eksterne links 
 ReCAAP Information Sharing Centre – officiel website
 Factsheet on The Regional Cooperation Agreement on Combatting Piracy and Armed Robbery against Ships in Asia (RECAAP) – november 2006 

Internationale aftaler
Søfart
Stojan Mihajlovski

Stojan Nikolov Mihajlovski (født 7. januar 1856 i Elena, Bulgarien, død 3. august 1927 i Sofia, Bulgarien) var en af de mest betydningsfulde bulgarske fabelforfattere og satirikere. Hans aktive deltagelse i samfundslivet i Bulgarien kendetegnes af manglende sammenhæng og mange modsætninger, hvilket kommer til udtryk i hans værker. Han udgav digtsamlingerne Jernstrenge ('Железни струни'), Filosofiske og satiriske sonetter o.a. Et af satirikeren Mihajlovskis største værker er det juvenale poem Det bulgarske folks bog ('Книга за българския народ'). Blandt hans mest betydningsfulde værker medregnes tillige Ot razvala kăm provala, Prolog til trællenes bog ('Пролог към книга на робите'), Skærsliberen ('Точиларят'). Mihajlovski er desuden forfatter til den kendte hymne Kiril i Metodij ('Химн на Кирил и Методий'), der synges på alle bulgarske uddannelsesinstitutioner, især på Skt. Kyril og Metods dag.

Skønlitterære forfattere fra Bulgarien
Digtere
Satirikere
Sangskrivere
Maurycy Gottlieb

Maurycy Gottlieb (født 21. eller 28. februar 1856 i Drohobytj i Galicien, død 17. juli 1879 i Kraków) var en polsk-jødisk maler. Selv om han kun blev 23 år gammel, efterlod han sig omkring 300 billeder, de fleste alligevel ufuldendte.

Liv 

Allerede 15 år gammel begyndte han at studere malerkunst ved Akademie der bildenden Künste Wien. Siden rejste han til Kraków for at fortsætte studierne under Jan Matejko. På grund af medstudenternes antisemitisme forlod han Kraków efter mindre end et år, og rejste tilbage til Wien.

Selv om hans tidlige billeder gerne havde nationalistiske polske motiver, orienterede han sig snart mod jødiske temaer. Hans forældre havde i oplysningstidens ånd opdraget ham ikke-religiøst, men han ønskede at studere sine rødder i den jødiske kultur.

20 år gammel vandt han guldmedalje i en konkurrence i München for maleriet "Shylock og Jessica", efter en scene fra Shakespeares Købmanden i Venedig. Portrættet af Jessica viser Laura Rosenfeld, som Gottlieb ønskede at gifte sig med. Efter at han først havde blevet accepteret, blev hans frieri alligevel afvist, noget som bliver anset som grunden til hans selvmord. Da han hørte at Laura havde giftet sig med en anden, satte han sig ud i kulden og frøs ihjel.

Hans billede "Jesus prædiker i Kafarnaum" vækkede opsigt, fordi han malte Jesus som rabbiner med sidelokker og bedesjal.

Hans yngre bror Léopold Gottlieb, som også blev maler, blev født fem år efter Maurycys død.

Litteratur 
 Nehama Guralnik: In the Flower of Youth: Maurycy Gottlieb. Tel Aviv Museum of Art. Dvir Publishers, Tel Aviv 1991.
 Jerzy Malinowski: Maurycy Gottlieb. Verlag Arkady, Warszawa 1997, .
 Ezra Mendelsohn: Painting a people: Maurycy Gottlieb and Jewish Art. Brandeis University Press, Hanover, New Hampshire 2002,

Eksterne links 

Malere fra Polen
Jan Matejko

Jan Alojzy Matejko (også kendt som Jan Mateyko; født 28. juli 1838 i Kraków i Polen, død 1. november 1893 samme sted) var en polsk maler kendt for malerier af kendte historiske politiske og militære begivenheder i Polen. Hans mest kendte værk er muligvis oliemaleriet Slaget ved Grunwald. Han har også udført flere malerier af talrige slag- og hofscener, og et galleri af polske konger. Han er anset for at være blandt de mest kendte polske malere.

Hans vigtigste malerier blev gemt under 2. verdenskrig. Maleriet Slaget ved Grunwald blev begravet i Lublin. Efter 1945 blev størstedelen af hans værker fundet og restaureret. De findes nu i hovedsageligt i Warszawas nationalmuseum.

Eksterne henvisninger 

Malere fra Polen
Personer fra Kraków
Birkkarspitze

Birkkarspitze er et bjerg i Tyrol i Østrig. Det ligger centralt i bjergkæden Karwendel, i de Nordlige kalkalper, og med sine 2.749 meter over havet er det den højeste top i Karwendelområdet.

På sydsiden af Birkkarspitze har Birkkarbach sit udspring: I Hinterautal løber den sammen med Lafatscherbach og de udgør sammen starten på floden Isar.

Eksterne henvisninger 

 Beskrivelse af turen op på bjerget

Udsigt fra Birkkarspitze 
 <center>  

Nordtyrol
Bjerge i Østrig
Bjerge i Alperne
Coglians

Coglians (friulisk Coliàns; tysk Hohe Warte) er det højeste bjerg i de Karniske Alper, og ligger på grænsen mellem Italien (provinsen Udine) og Østrig (Kärnten). Det har en højde på 2.780 meter over havet, og ligger vest for Plöckenpass eller Monte Croce Carnico-passet.

Coglians består af karstformationer.

Eksterne henvisninger 
 Coglians på Hribi.net
 Panoramabillede af Coglians
 Coglians på Peakbagger

Bjerge i Østrig
Bjerge i Italien
Bjerge i Alperne
De karniske Alper
Nordeuropæiske Lavland

Det Nordeuropæiske Lavland er et geomorfologisk område i Europa. Det består af lave sletter mellem det Centraleuropæiske Højland i syd og Nordsøen og Østersøen i nord. Højden på lavlandet er mellem 0 og 200 meter. Det meste af området benyttes til jordbrug, mens andet også er moseområder, lyngheder og indsøer. På kysten af Nordsøen finder man moseland og Vadehavet, et stort tidevandsområde. 

Politisk er det Nordeuropæiske Lavland delt mellem Belgien, Holland, Tyskland, Danmark, Polen og Tjekkiet. Hovedstæder i fire af landene ligger på det Nordeuropæiske Lavland: København (Danmark), Amsterdam (Holland), Berlin (Tyskland) og Warszawa (Polen). Store floder er, fra vest til øst, Rhinen, Ems, Weser, Elben, Oder og Wisła. 

Historisk, og særligt i middelalderen, blev den vestlige del af området kaldt Nederlandene.

Det Nordeuropæiske Lavland er forbundet til den Østeuropæiske Slette, som indeholder de store sletter i Rusland, og som grænser til Uralbjergene i øst. Sammen danner de den Europæiske Slette.

Tyskland
Den tyske del af det Nordeuropæiske Lavland kaldes Den Nordtyske Slette. Meget af den Nordtyske Slette er ikke højere end 100 meter over havet. Ved kysten af Nordsøen er sletten meget flad og består stort set af moseområder og mudrede strande. Udenfor kysten ligger De Østfrisiske og De Nordfrisiske Øer, som regnes som en fortsættelse af den Nordtyske Slette som blev skilt fra fastlandet efter oversvømmelse i middelalderen. 

Langs kysten af Østersøen møder sletten stejle kalkstensklipper som blev dannet under istiderne. Sletten er dækket af sand langs kysten, mens de indre områder har mose- og hedeandskab. Udenfor kysten nær Stralsund ligger Rügen, som er den største ø i Tyskland. 

Delstaterne Slesvig-Holsten, Hamborg, Bremen, Mecklenburg-Vorpommern, Brandenburg, Berlin, meget af Niedersachsen og Sachsen-Anhalt, og dele af Sachsen og Nordrhein-Westfalen ligger i dette område. 

Under den kolde krig blev den Nordtyske Slette regnet som en mulig invasionsrute for Warszawapagten ind i Vesttyskland.

Nationalparken beliggende i området er bl.a. Nationalpark Jasmund, Müritz-Nationalpark, Nationalpark Elbtalaue og Nationalpark Schleswig-Holsteinisches Wattenmeer.

Polen
I Polen er det storte område fra Świnoujście, Szczecin og Gdańsk til Warszawa og Opole med Ostrava-området i Tjekkiet. Regioner liggende i alt på Nordeuropæiske Lavland, eller næsten, er Vestpommerske voivodskab, Pommerske voivodskab, Storpolske voivodskab, Lubusz-voivodskabet, Nederschlesiske voivodskab, Kujaviskpommerske voivodskab og Masoviske voivodskab.

I kystlinjen af Østersøen skiller sig ud Stettiner Haff og Hela-halvøen. Området er for det meste skovbevokset (fx Wkrzanskaskoven og Goleniowska-skoven) og dels bruges til landbrugsformål. 

Store byer er Warszawa, Wrocław, Poznań, Gdańsk, Szczecin, Bydgoszcz og Gdynia.

Europas geografi
Sletter
Future plc

Future plc (også kendt som Future Publishing) er en international medievirksomhed med kontorer i London, Bath, San Francisco, New York og Sydney. Virksomheden beskæftiger over 1200 mennesker på verdensbasis og udgiver blandt andet magasiner og internetsider. Future plc udgiver over 100 magasiner og tiltrækker over elleve millioner unikke brugere til sine internetsider.

Eksterne henvisninger 

 Officiel hjemmeside 

Medievirksomheder fra Storbritannien
Super Mario Bros.: The Lost Levels

Super Mario Bros.: The Lost Levels, kendt i Japan som , er et computerspil til Famicom Disk System. En opdateret udgave blev udgivet i Super Mario All-Stars til Super NES. Spillet er meget sværere end Super Mario Bros. på grund af en lidt forandret spilmotor og sværere niveauer. Multiplayer-funktionen er også forsvundet.

Eksterne henvisninger 
 

Bros.: The Lost Levels
Computerspil fra 1986
Nintendo-spil
Platformspil
SNES-spil
Game Boy Advance-spil
Virtual Console-spil
Audi RS2

Audi RS2 (typenummer P1) er betegnelsen for et samarbejde mellem de tyske bilmærker Audi og Porsche, på basis af Audi 80 B4 Avant (typenummer 8C). Modellen kunne kun fås som Avant (stationcar), ikke som Limousine (sedan). Dog er der udstillet en RS2 Limousine i Audi Museum i Ingolstadt. RS2 modellerne blev produceret fra 1994 til 1996. Som direkte efterfølger kan ses Audi RS4, som blev introduceret i 2000.

Alle RS2 modeller er udstyret med permanent Quattro firehjulstræk, og en 2,2 liters 5-cylindret rækkemotor med turbolader, intercooler, en effekt på  og et drejningsmoment på  (motorkode ADU), baseret på motoren fra Audi S2, hvor den yder  og  (motorkode ABY). Til bremserne anvendes Porsche dele i stedet for de standardmonterede Audi 80 dele.

Udstyr

Sikkerhed 
 ABS-bremser
 Fører- og passagerairbag med stort volume
 Automatiske trepunkts sikkerhedsseler
 Selestrammere forrest
 Advarselstrekant
 Startspærre

Elektrisk og funktion 
 Udendørstermometer i kombiinstrument
 Auto-Check system med kørecomputer
 Varme- og ventilationsanlæg med 4-trins blæser, defrosterdyser for forrude og forreste sideruder og 7 separat indstillelige ventilationsdyser i instrumentpanelet
 Elektriske ruderegulatorer forrest og bagest
 Kombiinstrument med speedometer, omdrejningstæller med digitalur, kilometertæller, triptæller, kølevæsketermometer og brændstofmåler
 Belysning af kontakter, forreste askebæger, varme- og ventilationsbetjening samt cigarettænder
 Forrudevisker med intervalfunktion, 2 faste hastigheder, enkeltslagsfunktion og visker/vasker automatik
 Elektrisk lyslængderegulering
 Forlygtevaskere
 Havariblinkanlæg med trykknap i midterkonsol
 Advarsels- og kontrollamper for olietryk, fjernlys, havariblink, kølevæsketemperatur, aktiveret håndbremse, generator, blinklys, elbagrude, bremsevæskestand, ABS og airbag
 Ekstra instrumenter i midterkonsol: Olietryksmåler, olietermometer og voltmeter

Indvendigt 
 Midtertunnel mellem forsæder
 Spejlindsatser af alcantara i blå eller sølvgrå
 Fodmåtter af velour
 Instrumentskiver hvide med kromringe i sort
 Midterarmlæn i bagsæderyglænet, kan klappes ind
 Bagsæderyglæn og -sæde komplet fremklappeligt
 Gearstangsknop og integreret manchet i læder
 Airbag læderrat i sort
 Nakkestøtter forrest og bagest
 Sportssæder forrest, Recaro med elektrisk højde- og ryglænsindstilling

Udvendigt 
 Sidespejle fra Porsche med speciel fod, elektrisk justerbare og opvarmelige, konvekst i højre side
 RS2 emblem i kølergitter og på bagklappen med "Porsche"-skrifttræk
 Fuldt forzinket karrosseri med hulrumskonservering
 Kofanger kunststoflakeret i vognfarve, forrest med udragende spoiler og ekstra køleluftindtag, bagest med integreret nummerplade
 Grøntonede, varmedæmpende ruder
 Letmetalfælge i Porsche-design på 245/40 ZR17 dæk (reservehjul i normal udførelse)

Noter og referencer 

RS2
Biler introduceret i 1994
Biler fra 1990'erne
Stationcars
Viking Genetics

Viking Genetics er en svensk/dansk/finsk kvægavslsforening, med hovedkontor i Drastrup ved Randers. Før hed det Dansire og lå ligeledes i Randers.

Dansire købte i sin tid en gård ved Ringkøbingvej 169 Blaksmark nord for Varde, det blev til en topmoderne tyrestation. Blaksmark erstattede Vardegård som tyrestation.

Landbrugsorganisationer
Husdyravl
1UP.com

1UP.com er en computerspilshjemmeside, som ejes og drives af Ziff Davis Media, som også udgiver magasinet Electronic Gaming Monthly (EGM). 1UP.com blev lanceret i 2003 og omfatter artikler, nyheder, omtaler og interview.

Ekstern henvisning 
 Officiel hjemmeside 

Etableret i 2003
Computerspilshjemmesider
NPD Group

NPD Group, Inc. (tidligere National Purchase Diary) er en ledende, global markedsudforskningsvirksomhed, som blev grundlagt i 1967. Den udgiver forbruger- og detaljehandelsinformation til producenter. Virksomhedens hovedkvarter ligger i Port Washington, New York City med kontorer i USA, Storbritannien og EU. Virksomhedens administrerende direktør er Tod Johnson.

Ekstern henvisning 
 Officiel hjemmeside

Markedsføringsvirksomheder fra USA
Etableret i 1967
Piz Buin

Piz Buin () er med 3.312 moh det højeste bjerg i Vorarlberg i Østrig, og en af de højeste toppe i bjergkæden Silvretta, hvor det højeste er Piz Linard (3.410 m). Grænsen mellem Østrig og Schweiz krydser toppen fra øst mod vest.

Det oprindelige navn på rætoromansk i den schweiziske kanton Graubünden er Piz Buin Grand. En bjergtop i nærheden kaldes Piz Buin Pitschen, og har samme form, men er lidt lavere (3.255 m).

Piz Buin kan bestiges fra Wiesbadener-hytten i Østrig, hvis man krydser Vermuntgletsjeren, klatrer op af Wiesbadener-ryggen og går over Ochsentalergletsjeren til Buin-bruddet. Fra bruddet kan man gå i zigzag op mod toppen, hvor man skal overvinde en 20 meter stejl skråning før man kommer helt til tops, der er markeret med et gammelt trækors.

Andet 
Navnet Piz Buin er også brugt som varemærke for et firma i Vorarlberg, der fremstiller solcreme.

Kildehenvisninger

Eksterne henvisninger 

Bjerge i Alperne
Bjerge i Østrig
Bjerge i Schweiz
Graubünden
Anders Sandøe Ørsted (flertydig)

Anders Sandøe Ørsted kan henvise til flere personer:

 A.S. Ørsted (1778-1860) – dansk retslærd, embedsmand og statsminister.
 A.S. Ørsted (botaniker) (1816-1872) – dansk botaniker, brodersøn af den ovennævnte.
Gobi-ørkenen

Gobi-ørkenen (mongolsk Говь, Govi eller Gov' kinesisk: 戈壁(沙漠) er det største ørkenområde i Asien. Den dækker de nordlige og nordvestlige dele af Kina og den sydlige del af Mongoliet. Ørkenområdet afgrænses af Altaj-bjergene og de mongolske stepper mod nord, af det Tibetanske plateau mod sydvest og af den Nordkinesiske slette mod sydøst. Gobi er sammensat af flere forskellige øko- og geografiske regioner baseret på variationer i klima og topografi. Ørkenen er med sine 1,3 mio km² den femte største i verden.

Ørkenspredning
Gobi-ørkenen er udsat for hurtig ørkenspredning, især i det sydlige hjørne ind i Kina, hvor man ser 3.600 km² græssteppe blive til ørken hvert år. Sandstorm tager til, og skader Kinas landbrug. Man har dog iværksat projekter der sinker det, som bl.a. Den grønne kinesiske mur

Referencer

Eksterne henvisninger 
 Map, from "China the Beautiful"
 Flickr: Photos tagged with gobi
 Gobi Desert in Google Earth Requires Google Earth

Mongoliets geografi
Kinas geografi
Ørkener
Omega Centauri

Omega Centauri ligger i stjernebilledet Centaurus (Kentauren) og er vores galakses største stjernehob. Omega Centauri er, som næsten alle store stjernehobe, en kuglehob.

Man mener at Omega Centauri var kernen af en mindre galakse som Mælkevejen "slugte hel". Og den har en diameter på 150 lysår, hvilket betyder at den er større end nogle få små galakser.
Stjernerne i kuglehoben er så tæt sammenpakket, at hvis der zoomes ind på midten hvor billedet viste 50.000 stjerner, ville et lige så stort område omkring os kun vise 6 stjerner!

Fakta 
 Diameter: 150 lysår (1.419.000.000.000.000 km)
 Afstand: 17.000 lysår. (160.820.000.000.000.000 km)
 Antal stjerner: Lidt under 10 millioner.

Eksterne henvisninger 

 Amateur-Fotos: 

Stjernehobe i Mælkevejen
Natasja Koroljova

Natalija Vladimirovna Poryvaj (, ; født 31. maj 1973, Kyiv, Sovjetunionen) bedre kendt som Natasja Koroljova () er en tidligere sovjetisk og nuværende russisk sanger.

Natalija debuterede allerede som treårig i 1976 på den kommunistiske komsomolkongres. I 1990 udgav hun hendes mest kendte sang, "Gule tulipaner", som hun blev kendt med både i Sovjetunionen, såvel som uden for.

Natalija Vladimirovna er datter af Vladimir og Ljudmila Poryvaj. Hun har været gift to gange, første gang med sanger Igor Nikolaev og anden gang med Sergej Glusjko med hvilke hun har en søn kaldet Arkhip. Hun har ligeledes en søster, Rusja som er en populær sangerinde.

Diskografi 
 "Gule tulipaner"
 "Delfin og havfrue "
 "Beundre"
 "Konfetti" (single)
 " Konfetti" (album)
 "Diamanttårer"
 "Moderen"
 "Fragmenter fra fortiden "
 "Hjerte"
 "Tro det eller lad være"
 "Paradis, hvor er du "

Eksterne henvisninger 

 Officiel hjemmeside 
 Fanside 
 

Sangere fra Sovjetunionen
Sangere fra Rusland
Personer fra Kyiv
Berglern

Berglern er en kommune i Landkreis Erding i Regierungsbezirk Oberbayern i den tyske delstat Bayern. Berglern er en del af Verwaltungsgemeinschaft Wartenberg.

Geografi 
Berglern ligger i Region München midt i Erdinger Moos cirka halvejs mellem byerne Moosburg an der Isar (11 km) og Erding (9 km). Til Flughafen München er der kun 12 km, og Berglern ligger lige i indflyvningsvinkelen.

Ud over Berglern består kommunen af landsbyerne Mitterlern, Niederlern, Glaslern og Mooslern.
Bockhorn (Oberbayern)

Bockhorn er en kommune midt i Landkreis Erding i Regierungsbezirk Oberbayern i den tyske delstat Bayern.

Geografi 
Bockhorn ligger i Region München ved den østlige ende af Erdinger Moos, 8 km øst for landkreisens administrationsby Erding, 15 km nordvest for Dorfen, 24 km syd for Moosburg an der Isar og cirka 20 km øst for Flughafen München.

Den lille flod Strogen deler kommunen geologisk: Den vestlige del er flad (udkanten af Münchner Schotterebene), det østlige område består af tertiært bakkeland.

Kommunen består bl.a. af disse landsbyer og bebyggelser: Bockhorn, Eschlbach, Grünbach, Matzbach og Salmannskirchen.

Eksterne henvisninger 

 Billeder af seværdigheder 
 Kobberstik af Bockhorn af Michael Wening omkring 1710
 Ortsteil Grünbach
Oda Pasborg

Oda Pasborg (19. august 1911 i København – 24. februar 1945) var en dansk skuespillerinde, der medvirkede i filmen En fuldendt gentleman fra 1937.

Ifølge en bog til udgivelse i september 2008 skal hun under Besættelsen have haft et forhold til spionen Thomas Sneum, da denne forsøgte at udføre et attentat mod Heinrich Himmler med bue og pil. Ifølge samme kilde mistede hun livet på tragisk måde den 24. februar 1945 ved en tysk terroraktion, Schalburgtage, mod eksprestoget fra Hobro mod Aalborg.

Referencer

Eksterne henvisninger 
 

Skuespillere fra Danmark
Personer fra København
Personer fra Danmark myrdet af Nazi-Tyskland